cyanic-selkie/wikianc huggingface dataset:
রিচার্ড গিয়ার
রিচার্ড টিফানি গিয়ার (জন্ম আগস্ট ৩১, ১৯৪৯) একজন মার্কিন অভিনেতা এবং মানবতাবাদী কর্মী। তিনি ১৯৭০-এর দশকে বিভিন্ন চলচ্চিত্রে পার্শ্ব চরিত্রে অভিনয় শুরু করেন। তিনি আমেরিকান জিগোলো (১৯৮০) চলচ্চিত্রে অভিনয়ের মাধ্যমে পাদপ্রদীপে আসেন। এরপর তিনি অ্যান অফিসার অ্যান্ড এ জেন্টলম্যান (১৯৮২), দ্য কটন ক্লাব (১৯৮৪), প্রিটি ওম্যান (১৯৯০), প্রাইমাল ফিয়ার (১৯৯৬), রানাওয়ে ব্রাইড (১৯৯৯) চলচ্চিত্রে অভিনয় করে জনপ্রিয়তা অর্জন করেন। ২০০২ সালে শিকাগো চলচ্চিত্রে অভিনয়ের জন্য তিনি গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার লাভ করেন।
প্রাথমিক জীবন এবং শিক্ষা
গিয়ার পেনসিলভ্যানিয়ার ফিলাডেলফিয়াতে জন্মগ্রহণ করেন। তার মা ডরিস অ্যান (née টিফানি, ১৯২৪—২০১৬), ছিলেন একজন গৃহিণী। তার বাবা হোমার জর্জ গিয়ার (জন্ম ১৯২২), নেশনওয়াইড মিউচুয়াল ইন্সুরেন্স কম্পানির একজন বীমা প্রতিনিধি ছিলেন, এবং শুরুতে তিনি একজন পাদ্রী হতে চেয়েছিলেন। গিয়ার তাদের সবচেয়ে বড় ছেলে এবং দ্বিতীয় সন্তান।
আকাশীতরার কথারে
আকাশীতরার কথারে ১৪ নভেম্বর ২০০৩ সালে মুক্তিপ্রাপ্ত অসমীয়া ভাষার চলচ্চিত্র। চলচ্চিত্রটির কাহিনি-চিত্রনাট্য লিখেছেন মঞ্জু বোরা। চিত্রা কমিউনিকেশনের ব্যানারে চলচ্চিত্রটি নির্মিত হয়। তরালী শর্মা এই চলচ্চিত্রে কিমতে ভকতি করিব গানটি গেয়ে ২০০৩ সালে শ্রেষ্ঠ মহিলা নেপথ্য গায়িকার রাষ্ট্রীয় পুরস্কার লাভ করেন।
কাহিনি
উচ্চশিক্ষা ও উচ্চাকাঙ্ক্ষী তরুণী আকাশীতরার জীবন নিয়ে নির্মিত হয়েছে চলচ্চিত্র। স্বাধীনচেতা মনোভাবের আকাশীতরার বিয়ের পর তার স্বাধীনতায় বাধা আসে। স্বামী রাঘব চৌধূরীর স্বেচ্ছাচারিতা ও অবাঞ্ছিত আচরণের কারণে আকাশীতরার মর্যাদা প্রতিমুহূর্তে বিনষ্ট হয়। ব্যক্তিত্বের স্বাধীনতার এমন অবাঞ্ছিত মূল্যায়ন আকাশীতরাকে ধীরে ধীরে হতাশ করতে করে, এবং সে ধীরে ধীরে বিবাহিত জীবন থেকে বিচ্ছিন্ন হয়ে যায়।
উইথইন টেম্পটেশন
উইথইন টেম্পটেশন একটি ডাচ মেটাল ব্যান্ড যা ১৯৯৬ সালে গঠিত হয় ভোকাল শ্যারেন ডেন আদেল ও গিটারিস্ট রবার্ট ওয়েস্টারহল্টের মাধ্যমে। তারা সিম্ফোনিক মেটাল ও গোথিক মেটাল ব্যান্ড বলে বর্ণনা করা হলেও শ্যারন ডেন আদেল বলেন যে তারা সিম্ফোনিক রক ব্যান্ড।   তাদের প্রথম অ্যালবাম এন্টার প্রকাশের পর তারা আন্ডারগ্রাউন্ডে বিখ্যাত হয়ে ওঠেন। ২০০১ সালে তারা সাধারণ মানুষের কাছে পরিচিত হয়ে ওঠেন তাদের মাদার আর্থ অ্যালবামের আইস কুইন গান দিয়ে যা ডাচ চার্টের ২য় স্থান পায়। তাদের পরবর্তী অ্যালবাম সাইলেন্ট ফোর্স চার্টে ১ম স্থান পায় যা তাদের সর্বশেষ অ্যালবাম দ্যা হার্ট অব এভরিথিং্যের জন্যও সত্য। ২০০৮ সালে তারা একটি লাইভ ডিভিডি ও সিডি প্রকাশ করে যার নাম ব্ল্যাক সিম্ফোনি যা মেট্রো পোল অর্কেস্ট্রায় ধারণ করা হয়। ২০০৯ সালে তাদের এন অ্যাকুস্টিক নাইট ইন থিয়েটার অ্যালবাম বের হয়।
ইতিহাস
thumb|left|250px| উইথইন টেম্পটেশন রবার্ট ওয়েস্টারহল্টের তার পুরানো ব্যান্ড দ্যা সার্কেল ছেড়ে এই ব্যান্ড করেন তার দীর্ঘদিনের পার্টনার শ্যারেন ডেন আদেলের সঙ্গে। ২০০৮ সালে ৫ই আগস্ট তাদের অ্যালবাম মাদার আর্থ ও সাইলেন্ট ফোর্স মুক্তি পায় প্রথমবারের মতো আমেরিকায় রোডরানার রেকর্ডসের মাধ্যমে। তাদের অ্যান অ্যাকুস্টিক নাইট ইন থিয়েটার অ্যালবামটি ইউটোপিয়া নামের একক গানের সাথে মুক্তি পায় ও সারা বিশ্বে সেটা ৫৪ লাখ কপি বিক্রি হয়। তাদের গান হোয়াট আই হ্যাভ ডান গিটার হিরো-ওয়ার্ল্ড ট্যুরে পাওয়া যাচ্ছে। ২০০৭ সালে তারা প্রথম বারের মতো আমেরিকা সফর করে ও প্রায় ১৩টি স্থানে গান পরিবেশন করে যা বোস্টন শহরে শুরু হয়ে শেষ হয় অ্যা্রিযোনাতে।
চু শি-চিয়ে
চু শিচিয়ে (ম্যান্ডারিন চীনা ভাষায়: 朱世杰 ট্‌ষু ষ্‌র্‌ চ্‌য়ে) (আনুমানিক ১৩শ শতক) চীনের সেরা গণিতবিদদের একজন। তিনি দুইটি গুরুত্বপূর্ণ বই লেখেন, যাদের মধ্যে সি ইউয়ান ইউ চিয়েন (四元玉鑒 স্র্‌ উ্যয়্যান্‌ উ্য চ্‌য়েন্‌, অর্থাৎ "চার উপাদানের মহার্ঘ আয়না") নামের দ্বিতীয়টি অধিকতর গুরুত্বপূর্ণ। তার উল্লেখযোগ্য কাজের মধ্যে রয়েছে পর্যায়ক্রমিক আসন্নীকরণ (successive approximation) ব্যবহার করে সমীকরণের সমাধান নির্ণয় এবং সসীম পার্থক্য (finite difference) ব্যবহার করে ধারাসমূহের সমষ্টি (sum of series) নির্ণয়। পাসকালের ত্রিভুজের একটি চিত্রও তার কাজে প্রকাশ পায়, যা চীনে অনেক আগে থেকেই, তার সময়েরও আগে, জানা ছিল।
সিরসা লোকসভা কেন্দ্র
সিরসা কেন্দ্রটি হরিয়ানা রাজ্যের ১০ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৯ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা গুলি হল হিন্দি, ইংরেজি, পাঞ্জাবি।
ইতিহাস
সিরসা লোকসভা কেন্দ্রে ১৯৬২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৩৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৩৯ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৪০ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৪১ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৪৫ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
এই বিধানসভা কেন্দ্রটি হরিয়ানা রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্রের। এই কেন্দ্রটি সাধারণ-এর জন্য সংরক্ষিত৷
বর্তমান ও প্রাক্তন বিজয়ী সাংসদদের তালিকা:
সিরসা কেন্দ্র বিজয়ী বর্তমান সাংসদ ভারতীয় জনতা পার্টি দলের সদস্য সুনিতা দুগ্গল এবং প্রাক্তন সংসদ ছিলেন ভারতীয় জাতীয় লোকদল দলের সদস্য চরণজিৎ সিং রোরি।
বন্নু প্রস্তাব
বন্নু প্রস্তাব (د بنو فیصله), অথবা পশতুনিস্তান প্রস্তাবনা (د پښتونستان قرارداد), ছিলো পশতুন জাতীয়তাবাদীদের প্রস্তাবিত একটি রাজনৈতিক দাবি যা ব্রিটিশ ভারতের উত্তর-পশ্চিম সীমান্ত প্রদেশের (বর্তমানে খাইবার পাখতুনখোয়া, পাকিস্তান) বন্নুতে ১৯৪৭ সালের ২১ জুনে উত্থাপন করা হয়েছিলো। এই প্রস্তাবনা ব্রিটিশ ভারতের সমস্ত পশতুন অঞ্চলগুলোকে ভারত অধিরাজ্য ও পাকিস্তান অধিরাজ্য দুটির যেকোন একটি অধিরাজ্যে যোগ দেওয়ার বিকল্প বাছাইয়ের পরিবর্তে ব্রিটিশ সরকারের নিকট পশতুনিস্তানের স্বাধীনতার বিকল্প যোগ করার জন্য দাবি জানায়। যদিও ব্রিটিশরা সেই দাবি প্রত্যাখান করে এবং আয়োজিত ১৯৪৭ সালের উত্তর-পশ্চিম সীমান্ত প্রদেশ গণভোটে অধিকাংশ ভোট পাকিস্তানের পক্ষে পড়ায় প্রদেশটি পাকিস্তানের অধীনস্থ হয়। তবে বাচা খান, প্রদেশটির মুখ্যমন্ত্রী ডাক্তার খান সাহিব এবং খুদাই খিদমতগার এই গণভোট প্রত্যাখ্যান করে যেহেতু গণভোটে আফগানিস্তানে যোগ দেওয়া বা স্বাধীন হওয়া দুটির কোন বিকল্প প্রদান করা হয়নি।
ইতিহাস
বন্নু প্রস্তাবটি বাচা খান, আব্দুল সামাদ খান আচাকজাই, খুদাই খিদমতগার, প্রাদেশিক সংসদের সদস্যগণ, মির্জালি খান, এবং লয়া জিগরার অন্যান্য উপজাতি প্রধানদের দ্বারা ব্রিটিশ ভারতের উত্তর-প্রদেশ সীমান্ত প্রদেশের বন্নুতে গৃহীত হয় ২১ জুন ১৯৪৭ সাল তথা ভারত বিভাজনের সাত সপ্তাহ পূর্বে।
প্রস্তাবনায় লিখিত ছিলো যে পশতুনদের ব্রিটিশ ভারতের সকল অঞ্চল নিয়ে স্বাধীন পশতুনিস্তান গঠনের বিকল্প বাছাই করার ক্ষমতা দিতে হবে - যা ছিলো ব্রিটিশ সরকারের অঞ্চলগুলো হয় পাকিস্তান অথবা ভারতে অন্তর্ভুক্তির পরিকল্পনার বহির্ভূত।
ব্রিটিশদের প্রত্যাখ্যান
ব্রিটিশ রাজ বন্নু প্রস্তাবের দাবি প্রত্যাখান করে,  কেননা ১৯৪৭ এর জুলাইয়ে, যুক্তরাজ্যের সংসদ ভারতীয় স্বাধীনতা অধিনিয়ম ১৯৪৭ পাশ করে যা ঘোষণা করে যে ১৯৪৭ সালে ১৫ই আগস্টে ভিন্ন স্বাধীন রাষ্ট্র গঠনের বিকল্প ব্যতীত ব্রিটিশ ভারতকে দুটি নতুন অধিরাজ্য ভারত এবং পাকিস্তানে ভাগ করা হবে।
এই আইন আরো ঘোষণা করে যে উত্তর-পশ্চিম সীমান্ত প্রদেশের ভাগ্য গণভোটের মাধ্যমে নির্ধারিত হবে। প্রদেশটির ভবিষ্যৎ নির্ধারণে গণভোটের আয়োজন তৃতীয় পরিকল্পনা প্রস্তাবের সাথে সামঞ্জস্যপূর্ণ ছিলো—যেখানে ১৯৪৬ সালের প্রাদেশিক আইনসভার জন্য একই ইলেক্টোরাল কলেজ দ্বারা ভোট দেওয়া হয়েছিলো।
১৯৪৭ সালের উত্তর-পশ্চিম সীমান্ত প্রদেশের গণভোট
১৯৪৭ এর জুলাইয়ের গণভোটে ভোটাররা অত্যধিকভাবে পাকিস্তানের পক্ষে ভোট দেন। ২,৮৯,২৪৪ (৯৯.০২%) ভোট পাকিস্তানের পক্ষে পড়েছিলো।
খ্রিষ্টপূর্ব ৪র্থ সহস্রাব্দ
খ্রিষ্টপূর্ব চতুর্থ সহস্রাব্দ বলতে ৪০০০ খ্রিষ্টপূর্বাব্দ হতে ৩০০১ খ্রিষ্টপূর্বাব্দ সময়কালকে বুঝানো হয়। এই সময়ে মানব সংস্কৃতিতে কিছু বড় পরিবর্তনগুলোর মধ্যে রয়েছে ব্রোঞ্জ যুগের সূচনা এবং লেখার আবিষ্কার যা রেকর্ডকৃত বা লিখিত ইতিহাস শুরু করার ক্ষেত্রে প্রধান ভূমিকা পালন করেছিল।
সুমের ও মিশরের শহর রাজ্য প্রতিষ্ঠিত হয়েছিল এবং প্রসিদ্ধি লাভ করেছিল। ইউরেশিয়া জুড়ে কৃষিকাজ ব্যাপকভাবে ছড়িয়ে পড়েছিলো এই সময়েই।
জোসে কার্লোস নাতারিও ফেরেইরা
জোসে কার্লোস নাতারিও ফেরেইরা (Zé Carlos; জন্ম: ৩০ অক্টোবর ২০০১; জে কার্লোস নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগিজ ক্লাব ভিতোরিয়ার হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।
খ্রিষ্টপূর্ব ৪র্থ সহস্রাব্দ
ঘটনাপ্রবাহ
মেসোপটেমিয়া তখন উরুক সময়কালে, এসময় বিকশিত হয় "প্রত্ন-কিউনিফর্ম" লিখন, উদীয়মান সুমেরীয় আধিপত্য; ৬০-ভিত্তিক গণিত, জ্যোতির্বিজ্ঞান এবং জ্যোতিষশাস্ত্র, নাগরিক আইন, জটিল হাইড্রোলজি বা জলবিদ্যা, পালতোলা নৌকা, মৃৎশিল্পে কুমোরের চাকা এবং চাকা; তাম্র যুগ প্রাথমিক ব্রোঞ্জ যুগের দিকে এগিয়ে যায়। খ্রিষ্টপূর্ব ৪০০০ অব্দে গ্রিসের থেরা (সান্টোরিনি) দ্বীপে প্রথম নব্যপ্রস্তরযুগীয় বসতি স্থাপনকারীরা সম্ভবত মিনোয়ান ক্রিট থেকে এসেছিলো। এসময়ের ইরানের সুসায় (আধুনিক শুসা, ইরান) তৈরি একটি বিকার (একরকম হাতলছাড়া পাত্র) পাওয়া গিয়েছে যা বর্তমানে প্যারিসের লুভ্‌র জাদুঘরে সংরক্ষিত রয়েছে।
খ্রিষ্টপূর্ব ৪০০০–২০০০ অব্দের দিকে "মানুষ এবং প্রাণী" নামে স্পেনের লেইডার কোগালে পাওয়া গিয়েছে শিলায় আঁকা একটি চিত্রকর্ম। এটি বর্তমানে বার্সেলোনার প্রত্নতাত্ত্বিক জাদুঘরে সংরক্ষিত করে রাখা হয়েছে। খ্রিষ্টপূর্ব ৩৬০০ অব্দে মাল্টার গোজো দ্বীপে জ্গান্তিজা বহুপ্রস্তর (মেগালিথিক) মন্দির কমপ্লেক্স নির্মাণ হয় যা বিশ্বের সবচেয়ে প্রাচীনতম মুক্ত-স্থিতি কাঠামো এবং বিশ্বের সবচেয়ে প্রাচীনতম ধর্মীয় কাঠামো।
জোসে কার্লোস নাতারিও ফেরেইরা
প্রারম্ভিক জীবন
জোসে কার্লোস নাতারিও ফেরেইরা ২০০১ সালের ৩০শে অক্টোবর তারিখে পর্তুগালের গিমারায়েসে জন্মগ্রহণ করেছেন এবং সেখানেই তার শৈশব অতিবাহিত করেছেন।
খ্রিষ্টপূর্ব ৪র্থ সহস্রাব্দ
ঘটনাপ্রবাহ
খ্রিষ্টপূর্ব ৩৬০০–৩২০০ অব্দে মাল্টার নাজদ্রায় সৌর মন্দির কমপ্লেক্সের মধ্যে প্রথম এমন মন্দিরের নির্মাণ হয় যাতে পাথরের বেঞ্চ এবং পাথরের টেবিলের মতো আসবাব রয়েছে। পাথরের আসবাবই এটিকে অন্যান্য ইউরোপীয় বহুপ্রস্তর (মেগালিথ) নির্মাণ থেকে পৃথক করে রেখেছে।
জোসে কার্লোস নাতারিও ফেরেইরা
আন্তর্জাতিক ফুটবল
কার্লোস পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০২২ সালের ৪ঠা জুন তারিখে তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপ বাছাইপর্বে বেলারুশ অনূর্ধ্ব-২১ দলের বিরুদ্ধে ম্যাচে পর্তুগাল অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন।
খ্রিষ্টপূর্ব ৪র্থ সহস্রাব্দ
ঘটনাপ্রবাহ
খ্রিষ্টপূর্ব ৩৬০০–৩০০০ অব্দে মাল্টায় তা হারাত এবং কর্ডিন তৃতীয় মন্দির নির্মাণ করা হয়। খ্রিষ্টপূর্ব ৩৫০০ অব্দে মহেঞ্জোদারো এলাকায় মেটালকাস্টিংয়ের সূচনা হয়েছিল। খ্রিষ্টপূর্ব ৩৫০০ অব্দে আঁকা একজন পুরুষ এবং একজন মহিলার চিত্র পাওয়া গেছে রোমানিয়ার কার্নাভোডা থেকে। এগুলো বর্তমানে বুখারেস্টের জাতীয় রোমান ঐতিহাসিক যাদুঘরে রাখা আছে।খ্রিষ্টপূর্ব ৩৫০০-৩৪০০ অব্দে পাত্রসহ নৌকো চিত্রকর্মটি করা হয়, যা হিয়েরাকনপোলিসে (বর্তমানে ব্রুকলিন জাদুঘরে) পাওয়া গিয়েছিলো।
খ্রিষ্টপূর্ব ৩৫০০–২৩৪০ অব্দে দক্ষিণ মেসোপটেমিয়ায় প্রথম শহরাঞ্চলের বিকাশ হয়। এর বাসিন্দারা উত্তর থেকে পাড়ি জমিয়েছিলো। পরবর্তীকালে ৪র্থ সহস্রাব্দের চিত্রগ্রাফিক প্রত্ন-রচনা থেকে কিউনিফর্ম লিখনটি যথাযথভাবে উদ্ধার হয়েছিল। মেসোপটেমিয়ার "প্রত্ন-সাক্ষর" সময়টি ৩৫তম থেকে ৩২তম শতাব্দী পর্যন্ত বিস্তৃত ছিলো। জেমদেত নসর-এ ৩১ম শতাব্দীর সুমেরীয় ভাষায় দ্ব্যর্থহীনভাবে লেখা প্রথম দলিল পাওয়া যায়।
খ্রিষ্টপূর্ব ৩০০০–২৯০০ অব্দে আয়ারল্যান্ডে নিউগ্র্যাঞ্জ সৌর মানমন্দির/উত্তরণ সমাধির নির্মাণ হয়। খ্রিষ্টপূর্ব ৩৩০০ অব্দে সিন্ধু উপত্যকায় (হরপ্পা) ব্রোঞ্জ যুগের শুরু হয়। খ্রিষ্টপূর্ব ৩৩০০ অব্দে ওত্জি দ্য আইসম্যান বর্তমান অস্ট্রিয়া এবং ইতালির সীমান্তের নিকটে মারা যান, ১৯৯১ সালে কেবল আবিষ্কার করা গিয়েছিল যে ওত্জ্তাল আল্পসের (Ötztal Alps) হিমবাহে তাকে সমাধিস্থ করা হয়েছিল। তার মৃত্যুর কারণটি হত্যাকাণ্ড বলে বিশ্বাস করা হয়। খ্রিষ্টপূর্ব ৩২৫০–৩০০০ অব্দে মাল্টার তারকিয়নে তিনটি বহুপ্রস্তর (মেগালিথিক) মন্দির নির্মাণ করা হয়। খ্রিষ্টপূর্ব ৩২০০–২৫০০ অব্দে মাল্টায় সৌর এবং চন্দ্র উভয় প্রান্তরেখা সমন্বিত আগার কিম বহুপ্রস্তর (মেগালিথিক) মন্দির কমপ্লেক্স নির্মাণ হয়েছিলো।
খ্রিষ্টপূর্ব ৩১৫০ অব্দে প্রাচীন মিশরে প্রাকরাজত্ব সময়কাল শেষ হয় ও প্রাথমিক রাজত্বকাল (প্রত্নতাত্ত্বিক) শুরু হয় (ফরাসি মিশরবিদ নিকোলাস গ্রিমালের মতে)। এই সময়কালের মধ্যে ১ম এবং ২য় রাজত্বও অন্তর্ভুক্ত। খ্রিষ্টপূর্ব ৩১১৪ অব্দে (১১ আগস্ট) মায়ান ক্যালেন্ডারের তারিখ শুরু হয়। খ্রিষ্টপূর্ব ৩১০০ অব্দে কিংবদন্তি অনুসারে, মেনেস উচ্চ এবং নিম্ন মিশরকে এক করেন এবং মেম্ফিসে একটি নতুন রাজধানী স্থাপন করেন।
এছাড়াও এসময়ের অন্যান্য উল্লেখযোগ্য ঘটনাবলীর মধ্যে রয়েছে-
স্টুয়ার্ট ল
স্টুয়ার্ট গ্র্যান্ট ল, ওএএম (Stuart Grant Law; জন্ম: ১৮ অক্টোবর, ১৯৬৮) কুইন্সল্যান্ডের হারস্টোন এলাকায় জন্মগ্রহণকারী অস্ট্রেলিয়ার ক্রিকেটার। এছাড়াও তিনি বাংলাদেশ জাতীয় ক্রিকেট দলের প্রধান কোচ ছিলেন। ২০১১ সালের বিশ্বকাপ ক্রিকেটের পর জুলাই মাসে জেমি সিডন্সের পদত্যাগের পর তার স্থলাভিষিক্ত হন স্টুয়ার্ট ল। কয়েক মৌসুম অস্ট্রেলিয়ার যুব ক্রিকেট দলের প্রধান কোচের দায়িত্ব পালনের পরপরই বাংলাদেশ জাতীয় ক্রিকেট দলের কোচের দায়িত্ব পালনের জন্যে তার নাম ঘোষণা করা হয়।
প্রথম-শ্রেণীর ক্রিকেট
১৯৮৮-৮৯ মৌসুমে কুইন্সল্যান্ড দলের পক্ষ হয়ে প্রথম-শ্রেণীর ক্রিকেটে অভিষিক্ত হন। সেখানে দ্বিতীয় খেলাতেই তিনি ১৭৯ রান করেছিলেন। ১৯৯০-৯১ মৌসুমে তার সেরা সময় কাটে। ৭৫-এরও বেশি ব্যাটিং গড় এবং ১,২০০ রানেরও বেশি করেছিলেন সে সময়। দলের পক্ষে অধিনায়কত্ব গ্রহণ করে পাঁচ বার শেফিল্ড শিল্ড শিরোপা লাভ এবং দুইবার একদিনের ট্রফি লাভ করেন। এরফলে তিনি অস্ট্রেলিয়ার ঘরোয়া ক্রিকেটে সবচেয়ে সফলতম অধিনায়ক হন। এছাড়াও তিনি প্রথম-শ্রেণীর ক্রিকেটে কুইন্সল্যান্ডের দলের ইতিহাসে সবচেয়ে বেশি রানের অধিকারী হন।
আন্তর্জাতিক ক্রিকেট
১৯৯৪-৯৫ মৌসুমে অস্ট্রেলিয়া জাতীয় ক্রিকেট দলের পক্ষ হয়ে একদিনের আন্তর্জাতিক ক্রিকেটের মাধ্যমে আন্তর্জাতিক ক্রিকেট অঙ্গনে প্রবেশ করেন। পরবর্তী গ্রীষ্মকাল পর্যন্ত অস্ট্রেলিয়া যুব ক্রিকেট দলের অধিনায়ক ছিলেন। ১৯৯৫-৯৬ মৌসুমে আঘাতপ্রাপ্তিজনিত কারণে অন্যতম সেরা ব্যাটসম্যান স্টিভ ওয়াহ'র পরিবর্তে টেস্ট ক্রিকেটে তার প্রথম ও একমাত্র খেলাটি খেললেন। ঐ খেলায় তিনি অপরাজিত থেকে ৫৪* রান করেছিলেন। এরফলে তার ব্যাটিং গড়বিহীন অবস্থায় থাকে। কিন্তু ওয়াহ'র উন্নতিতে তিনি নিয়মিতভাবে দল থেকে বাদ পড়েন। একদিনের আন্তর্জাতিকে তিনি পঞ্চাশেরও অধিক খেলায় অংশ নেন। মাঝারিসারির ব্যাটসম্যান হিসেবে তার অবস্থান ছিল এবং মাঝে-মধ্যে দলের প্রয়োজনে কিছু ডানহাতি লেগ স্পিন বোলিং করেছেন।
কাউন্টি চ্যাম্পিয়নশীপ
১৯৯৬ সালে স্টুয়ার্ট ল ইংলিশ কাউন্টি চ্যাম্পিয়নশীপে এসেক্সের পক্ষ হয়ে খেলেন। ক্লাবের পক্ষ হয়ে ৬ মৌসুমের একটি বাদে সব মৌসুমেই তার রানের গড় ছিল পঞ্চান্নর বেশি। ১৯৯৯ সালে ক্যারিয়ার সেরা ২৬৩ রান করেন। কিন্তু ক্লাব কর্তৃপক্ষের সাথে চুক্তি বাতিল করলে তিনি ২০০২ সালে ল্যাঙ্কাশায়ারের পক্ষে খেলেন।
প্রথম মৌসুমেই ল্যাঙ্কাশায়ারের পক্ষ হয়ে কাউন্টি ক্যাপ পুরস্কার পান। ২০০৪ সালে আঘাতজনিত কারণে অধিকাংশ খেলায় অংশ নিতে পারেননি। কিন্তু ২০০৩ সালে ১,৮২০ রান করেছিলেন ৯১ রান গড়ে। ২০০৭ সালে ১,২৭৭ রান করেন ও নুতন করে আরো একবছরের জন্যে চুক্তিতে আবদ্ধ হন।
১৯৯৮ সালে উইজডেন কর্তৃপক্ষ তাকে অন্যতম বর্ষসেরা ক্রিকেটার ঘোষণা করে।
উলিল-আমর
উলিল-আমর (أُولِي الْأَمْرِ) ইসলামী আইনের পরিভাষা। এটি একটি আরবি শব্দগুচ্ছ যার অর্থ আদেশদাতা। আভিধানিক অর্থে উলিল-আমর বলতে সে সমস্ত লোককে বোঝায় যাদের হাতে কোন বিষয়ের ব্যবস্থাপনার দায়িত্ব অর্পিত থাকে। কোন কোন ক্ষেত্রে প্রতিনিধি অর্থেও এটি ব্যবহৃত হয়। এটি মুসলমানদের ধর্মীয়গ্রন্থ কোরআনে ব্যবহৃত একটি প্রতিশব্দ।
শব্দতত্ত্ব
সূরা নিসার ৫৯ আয়াতে উলিল আমরের কথা বলা হয়েছে। উলী অর্থ প্রথম বা অধিকারী আর আমর অর্থ আদেশ, নির্দেশ, ক্ষমতা, কর্তৃত্ব, নেতৃত্ব। সে অনুযায়ী উলিল আমরের অর্থ হয় ক্ষমতায়, নেতৃত্বে, কর্তৃত্বে বা আদেশ নির্দেশে প্রথম বা উপরের স্থানে অধিকারী অথবা অভিভাবক, এর দ্বারা নেতৃস্থানীয় শাসক, নেতা, ক্ষমতাসীন, রাজনৈতিক ও ধর্মীয় নেতৃবৃন্দ, পিতামাতা, স্ত্রীদের ক্ষেত্রে স্বামী, রাষ্ট্রপ্রধান, কোন প্রতিষ্ঠানের প্রধান ইত্যাদি অর্থাৎ ক্ষেত্রবিশেষে কর্তৃত্বের অধিকারী সকলকেই বোঝানো হয়। প্রচলিত আরবি ভাষায় এর দ্বারা বৈধ অভিভাবক (legal guardian) কেও বোঝানো হয়।
কুরআন
- সূরা নিসা, আয়াতঃ ৫৯
এছাড়াও সূরা নিসার ৮৩ নং আয়াতেও উলিল আমরের বা কর্তৃত্বের অধিকারীর কথা বলা হয়েছে। "আর যখন তাদের কছে পৌঁছে কোন সংবাদ শান্তি-সংক্রান্ত কিংবা ভয়ের, তখন তারা সেগুলোকে রটিয়ে দেয়। আর যদি সেগুলো পৌঁছে দিত রসূল পর্যন্ত কিংবা তাদের কর্তৃত্বের অধিকারী (উলিল আমরি মিনহুম) পর্যন্ত, তখন অনুসন্ধান করে দেখা যেত সেসব বিষয়, যা তাতে রয়েছে অনুসন্ধান করার মত। বস্তুতঃ আল্লাহর অনুগ্রহ ও করুণা যদি তোমাদের উপর বিদ্যমান না থাকত তবে তোমাদের অল্প কতিপয় লোক ব্যতীত সবাই শয়তানের অনুসরণ করতে শুরু করত!"
হাদীস
হাদীসে বর্ণিত, সূরা নিসার ৫৯ নং আয়াতটি, যা উলিল আমরের আয়াত নামে প্রসিদ্ধ, তা সাহাবী আব্দুল্লাহ ইবনে হুযাফার একটি ঘটনার প্রসঙ্গে অবতীর্ণ হয়। "হাসান ইন মুহাম্মদ (রহঃ) ... ইবন আব্বাস (রাঃ) বলেনঃ (يَا أَيُّهَا الَّذِينَ آمَنُوا أَطِيعُوا اللَّهَ وَأَطِيعُوا الرَّسُولَ) অর্থঃ হে মু'মিনগণ! তোমরা আনুগত্য কর আল্লাহর, আনুগত্য কর রাসূলের এবং তাদের, যারা তোমাদের মধ্যে ক্ষমতার অধিকারী (সূরা নিসাঃ ৫৯)। আয়াতটি আবদুল্লাহ ইবন হুযায়ফা ইবন কায়স ইবন আদীর সম্পর্কে নাযিল হয়েছিল। যাকে রাসূলুল্লাহ্ সাল্লাল্লাহু আলাইহি ওয়াসাল্লাম কোন যুদ্ধের অধিনায়ক করে পাঠিয়েছিলেন।"
- সুনান নাসাঈ, হাদীস নং ৪১৯৫ (ইঃফাঃবাঃ), তিরমিযী ১৭৩৯
বিশুদ্ধ বলে বর্ণিত হাদীস অনুযায়ী প্রেক্ষাপটটি নিম্নরূপ, "মুসাদ্দাদ (রহঃ) ... আলী (ইবনু আবূ তালিব) (রাঃ) থেকে বর্ণিত, তিনি বলেন, এক অভিযানে রাসূলুল্লাহ সাল্লাল্লাহু আলাইহি ওয়াসাল্লাম একটি সৈন্যবাহিনী পাঠিয়েছিলেন এবং আনসারদের এক ব্যাক্তিকে তার সেনাপতি নিযুক্ত করে তিনি তাদেরকে তাঁর (সেনাপতির) আনুগত্য করার নির্দেশ দিয়েছিলেন। (পরে কোন কারনে) আমীর ক্রুদ্ধ হয়ে গেলেন। তিনি বললেন, রাসূলুল্লাহ সাল্লাল্লাহু আলাইহি ওয়াসাল্লাম কি তোমাদেরকে আমার আনুগত্য করতে নির্দেশ দেননি? তাঁরা বললেন, অবশ্যই। তিনি বললেন, তাহলে তোমরা আমার জন্য কিছু কাঠ সংগ্রহ করো। তাঁরা কাঠ সংগ্রহ করলেন। তিনি বললেন, এগুলোতে আগুন লাগিয়ে দাও। তাঁরা আগুন লাগালেন। তখন তিনি বললেন, এবার তোমরা সকলে এ আগুনে ঝাঁপিয়ে পড়ো। (আদেশ মতো) তাঁরা ঝাঁপ দেয়ার সংকল্পও করে ফেললেন। কিন্তু তাদের কয়েকজন বাধা দিয়ে বলতে লাগলেন, আগুন থেকেই তো আমরা পালিয়ে গিয়ে রাসূলুল্লাহ সাল্লাল্লাহু আলাইহি ওয়াসাল্লাম এর কাছে আশ্রয় নিয়েছিলাম। (অথচ এখানে সেই আগুনেই ঝাঁপ দেয়ারই আদেশ)। এভাবে জ্বলতে জ্বলতে অবশেষে আগুন নিভে গেলো এবং তার ক্রোধও থেমে গেলো। এরপর এ সংবাদ রাসূলুল্লাহ সাল্লাল্লাহু আলাইহি ওয়াসাল্লাম এর কাছে পৌঁছলে তিনি বললেন, যদি তারা আগুনে ঝাঁপ দিত তা হলে কিয়ামতের দিন পর্যন্ত আর এ আগুন থেকে বের হতে পারতো না। কেননা আনুগত্য কেবল সৎ কাজের।"
- বুখারী, ৪৩৪০
"আবূ সাঈদ আল-খুদরী (রাঃ) থেকে বর্ণিত। রাসূলুল্লাহ সাল্লাল্লাহু আলাইহি ওয়াসাল্লাম আলকামা ইবনে মুজাযযিয (রাঃ) কে একটি সামরিক বাহিনীর অধিনায়ক নিয়োগ করেন। আমিও তাতে শরীক ছিলাম। তিনি যখন গন্তব্যে পৌঁছেন অথবা পথিমধ্যে ছিলেন, তখন একদল সৈন্য তার নিকট (কোন বিষয়ে) অনুমতি চাইলে তিনি তাদের অনুমতি দিলেন এবং আবদুল্লাহ ইবনে হুযাফা ইবনে কায়েস আস-সাহমী (রাঃ)-কে তাদের অধিনায়ক নিযুক্ত করেন। যেসব লোক আবদুল্লাহ (রাঃ) -র সঙ্গী হয়ে জিহাদ করেছে, আমিও তাদের সাথে ছিলাম। লোকেরা পথিমধ্যে ছিল। এ অবস্থায় একদল লোক উত্তাপ গ্রহণের জন্য অথবা অন্য কোন কাজে আগুন প্রজ্জ্বলিত করলো। আবদুল্লাহ (রাঃ) তাদের বলেন (তিনি কিছুটা রসিক প্রকৃতির ছিলেন), আমার নির্দেশ শোনা ও আনুগত্য করা কি তোমাদের জন্য বাধ্যতামূলক নয়? তারা বললো হ্যাঁ। তিনি বলেন, আমি তোমাদেরকে যা করার নির্দেশই দিবো তোমরা কি তাই করবে? তারা বললো হ্যাঁ। তিনি বলেন, আমি তোমাদেরকে চূড়ান্ত নির্দেশ দিচ্ছি যে, তোমরা এই আগুনে ঝাঁপিয়ে পড়ো। কতক লোক (আগুনে ঝাঁপ দেয়ার জন্য) দাঁড়িয়ে গেলো এবং কোমর বাঁধলো। তিনি যখন দেখলেন, লোকেরা সত্যিই আগুনে ঝাঁপ দিতে প্রস্তুত হয়েছে, তখন বললেন, থামো। আমি তোমাদের সাথে ঠাট্টা করেছি। (রাবী বলেন) আমরা ফিরে এলে লোকেরা মহানবী সাল্লাল্লাহু আলাইহি ওয়াসাল্লাম এর নিকট এ ঘটনা উল্লেখ করলো। রাসূলুল্লাহ সাল্লাল্লাহু আলাইহি ওয়াসাল্লাম বললেনঃ কেউ তোমাদেরকে আল্লাহর নাফরমানি করার নির্দেশ দিলে তোমরা তার আনুগত্য করবে না।"
- গ্রন্থঃ সুনানে ইবনে মাজাহ, অধ্যায়ঃ ১৮/ জিহাদ (كتاب الجهاد), হাদিস নম্বরঃ ২৮৬৩, আহমাদ ১১২৪৫, সহীহাহ ২৩২৪, তাহকীক আলবানীঃ হাসান।
আতা ইবনে আবি রাবা উলিল আমরের ব্যাখ্যায় বলেন, "আব্দুল মালেক হতে বর্ণিত, আল্লাহর কথা
(أَطِيعُوا اللَّهَ وَأَطِيعُوا الرَّسُولَ وَأُولِي الْأَمْرِ مِنْكُمْ)
(অর্থ: তোমরা আল্লাহ ও তারঁ রাসূলের আনুগত্য কর এবং তোমাদের মধ্যকার যারা ‘উলিল আমর’।” সূরা নিসা: ৫৯), এ আয়াতের ব্যাখ্যায় আতা’ বলেন: ‘উলিল আমর’ বলতে ইলম ও ফিকহের (গভীর জ্ঞানের) অধিকারী আলিমদেরকে বুঝানো হয়েছে আর রাসূলের (সাল্লাল্লাহু আলাইহি ওয়া সাল্লাম) অনুসরণ বলতে কিতাব ও সুন্নাহর’ অনুসরণকে বুঝানো হয়েছে।"
- গ্রন্থঃ সুনান আদ-দারেমী, অধ্যায়ঃ ভূমিকা (আল-মুক্বাদ্দিমাত, المقدمة), হাদিস নম্বরঃ ২২৫
হাদীসে উলিল আমরকে নসীহত করতে নির্দেশ করা হয়েছে। "আলিমগণের অনুসরণঃ জুবাইর ইবনু মুতঈম তার পিতা হতে  বর্ণনা করেন যে, তিনি বিদায় হজ্জ্বের দিন আরাফার মাঠে রাসূলুল্লাহ সাল্লাল্লাহু আলাইহি ওয়া সাল্লামের খুতবার সময় উপস্থিত ছিলেন। ( নবী সাল্লাল্লাহু আলাইহি ওয়া সাল্লাম বলেন): “হে মানবমণ্ডলী! আল্লাহর কসম! আমি জানিনা, হয়তোবা, আজকের পরে আমার এ অবস্থানস্থলে তোমাদের সাথে আমার সাক্ষাৎ নাও হতে পারে। সুতরাং যে ব্যক্তি আজকের আমার এ বক্তব্য শুনবে ও তা স্মরণ রাখবে, আল্লাহ তাকে রহম করবেন। কেননা, অনেক জ্ঞান বহনকারী প্রকৃতপক্ষে জ্ঞানী হয় না এবং জ্ঞান বহনকারীর চাইতে তার শিক্ষার্থীরাও অধিক জ্ঞানী হয়ে থাকে। তোমরা জেনে রাখ, তোমাদের সম্পদ, তোমাদের রক্ত তোমাদের পরস্পরের নিকট সম্মানিত, যেমন সম্মানিত এ শহরে এ মাসে আজকের এ দিনটি। জেনে রাখ, অন্তর তিনটি বিষয়ে খিয়ানত করে না: ১. একমাত্র আল্লাহর জন্য আমলকে বিশুদ্ধ করা, ২. উলিল আমর (শাসক) এর প্রতি নসীহত করা, ৩. মুসলিমগণের জামা’আতকে আঁকড়ে থাকা। কেননা, তাদের দু’আ তাদের পেছনের সকলকে বেষ্টন করে নেয়।"
- গ্রন্থঃ সুনান আদ-দারেমী অধ্যায়ঃ ভূমিকা (المقدمة) হাদিস নম্বরঃ ২৩৩
প্রকারভেদ
উলিল আমর দুই প্রকারঃ তবে অধিকাংশ আলেমগণ দ্বিতীয় প্রকারকে অর্থাৎ শাসকদেরকে কুরআনে বর্ণিত উলুল আমর হিসেবে সাব্যস্ত করেছেন।
ব্যাখ্যা
আবু হুরায়রা-এর মতে, উলিল-আমরের অর্থ হচ্ছে সে সমস্ত লোক যাদের হাতে সরকার পরিচালনার দায়িত্ব ন্যস্ত। তাফসীর গ্রন্থ তাফসীরে ইবনে কাসীর এবং তাফসীরে ইবনে মাযহারীতে উল্লেখ করা হয়েছে যে এ শব্দটির দ্বারা ওলামা ও শাসক উভয় শ্রেণীকেই বোঝায়। কারণ নির্দেশ দানের বিষয়টি তাদের উভয়ের সাথে সর্ম্পকিত। শাব্দিক অর্থে, উলিল-আমর বলতে সে সমস্ত লোককে বোঝায় যাদের হুকুম বা নির্দেশ চলতে পারে। তাফসীর গ্রন্থ "মাআরেফুল কোরআনে" মুফতি মো: শফি বিষয়টিকে বর্ণনা করেছেন, হুকুম চলার দুটি প্রেক্ষিত রয়েছে। এক, জবরদস্তিমুলক যা শুধু মাত্র শাসকগোষ্ঠী বা সরকার দ্বারাই সম্ভব হতে পারে। দুই, বিশ্বাস বা আস্থার দ্বারা হুকুম মান্য করা, যেটি ফকীহগণ অর্জন করতে পেরেছিলেন। আল্লামা আবু বকর জাসসাস বিষয়টিকে ব্যাখা করেছেন এভাবে যে, "সঠিক ব্যাপার হলো এতদুভয় অর্থই ঠিক অর্থাৎ উলিল-আমর বলতে ওলামা ও শাসক উভয় শ্রেণীকেই বোঝায় কারণ শাসন ও নির্দেশ দানের বিষয়টি তাদের উভয়ের ক্ষেত্রেই প্রযোজ্য।"
আনুগত্য ও বিরোধিতা
ইমাম ত্বাহাবী বলেন, "'আমরা আমাদের ইমাম ও শাসকগোষ্ঠীর বিরুদ্ধে বিদ্রোহ করার পক্ষে মত দেই না, যদিও তারা অত্যাচার করুক। আমরা তাদের উপর বদদো'আ করি না, তাদের আনুগত্য ত্যাগ করি না, আমাদের মতে যতক্ষণ তারা কোনো গোনাহ বা অন্যায় কাজের নির্দেশ না দিবেন ততক্ষণ তাদের আনুগত্য করা ফরয, মহান আল্লাহর আনুগত্যের শামিল। আমরা তাদের সঠিক পথ লাভ ও নিরাপত্তার জন্য দো'আ করি।"
বারনার্ড লুইস আনুগত্যের আয়াতে উলিল আমর সম্পর্কিত ব্যাখ্যায় বলেন, "এই কুরআনের আয়াতটি মুহাম্মাদ (সাঃ) এর প্রতি আরোপিত অনেক বাণীতে বিশদভাবে বর্ণনা করা হয়েছে। তবে এমন কিছু কথাও রয়েছে যা বাধ্যতামূলক কর্তব্যের কঠোর সীমাবদ্ধতা রাখে। নবীর প্রতি আরোপিত এবং সর্বজনীনভাবে প্রামাণিক হিসাবে গৃহীত দুটি নির্দেশ নির্দেশক। একটিতে বলে, "পাপের মধ্যে কোন আনুগত্য নেই";  অন্য কথায়, শাসক যদি ঐশী বিধানের পরিপন্থী কিছু আদেশ করেন, তবে কেবল আনুগত্যের দায়িত্বই নেই, অবাধ্যতাও রয়েছে। এটি পশ্চিমা রাজনৈতিক চিন্তাধারায় বিপ্লবের অধিকারের চেয়ে বেশি। এটি বিপ্লবের একটি কর্তব্য, বা অন্তত অবাধ্যতা এবং কর্তৃত্বের বিরোধিতা। অপরটিতে ঘোষণা দেওয়া হয়, "কোন প্রাণীকে তার স্রষ্টার বিরুদ্ধে মানবেন না," আবারও স্পষ্টভাবে শাসকের কর্তৃত্বকে সীমিত করে, শাসকের যে রূপই হোক না কেন।"
নির্বাচন
উলিল আমর নির্বাচিত হয় আহলে হিল্ল ওয়াল আকদ এর দ্বারা।
টীকা
<references group="টীকা"/>
গুয়ুক খান
গুয়ুক খান(মঙ্গোলীয় সিরিলিক: Гүюг хаан) (আনু. ১৯ মার্চ ১২০৬–২০ এপ্রিল ১২৪৮) ছিলেন মঙ্গোল সাম্রাজ্যের তৃতীয় খাগান। তিনি ওগেদাই খানের জ্যেষ্ঠ পুত্র এবং চেঙ্গিস খানের নাতি। তিনি ১২৪৬ থেকে ১২৪৮ সাল পর্যন্ত শাসন করেছেন।
প্রারম্ভিক জীবন
চেঙ্গিস খান ও ওগেদাই খানের অধীনে গুয়ুক সামরিক দায়িত্ব পালন করেছেন। তিনি মেরকিত গোত্রের ওগুল কাইমিশকে বিয়ে করেন। তিনি ১২৩৬-১২৪১ সালে রাশিয়া ও মধ্য ইউরোপ অভিযানে অংশ নেন। এই অভিযানে তার চাচাত ভাই বাতু খান ও সৎ ভাই কাদান অংশ নিয়েছিলেন। রাইয়াজান অবরোধে তার সেনাদল অংশ নিয়েছে। ওশেতিয়ার রাজধানী মাগাস অবরোধেও তার বাহিনী অংশ নেয়। অভিযানকালে বিজয় উদযাপনের ভোজ অনুষ্ঠানে গুয়ুকের সাথে বাতু খানের ঝগড়া বাধে। গুয়ুক এবং চাগাতাই খানের নাতি বুরি উভয়ে রাগান্বিত হয়ে ভোজ উৎসব থেকে বেরিয়ে যান। এই খবর খাগানের কাছে পৌছানোর পর তাদেরকে মঙ্গোলিয়ায় তলব করা হয়। ওগেদাই তাদের সাথে সাক্ষাত করতে অস্বীকার করেন এবং তার ছেলে গুয়ুককে মৃত্যুদণ্ডের হুমকি দেন। পরে তিনি শান্ত হয়ে গুয়ুককে ডেকে এনে পরিবারের সদস্যদের সাথে কলহের কারণে তিরস্কার করেন। এরপর গুয়ুককে পুনরায় ইউরোপে পাঠিয়ে দেয়া হয়।
১২৪১ সালে ওগেদাই মারা যান। এরপর তার বিধবা স্ত্রী তুরগেন রাজপ্রতিভূ হিসেবে দায়িত্ব নেন। ১২৪৬ সালে তুরগেন তার ছেলে গুয়ুক খানকে খাগান হিসেবে নির্বাচন করাতে সক্ষম হন। চেঙ্গিস খানের ছোট ভাই তেমুগে ক্ষমতা নেওয়ার চেষ্টা করলে গুয়ুক খান মঙ্গোলিয়া ফিরে এসে নিজ অবস্থান সংহত করেন।
ক্ষমতালাভ
১২৪৬ সালের ২৪ আগস্ট মঙ্গোল রাজধানী কারাকোরামে গুয়ুক খানের অভিষেক হয়। অনেক বিদেশি দূত এতে উপস্থিত ছিলেন। তাদের মধ্যে ছিলেন পোপ চতুর্থ ইনোসেন্টের দূত জিওভান্নি দা পিয়ান, গ্র্যান্ড ডিউক দ্বিতীয় ইয়ারোস্লাভ, আর্মেনিয়ার রাজার ভাই, চতুর্থ কিলিজ আরসালান, আব্বাসীয় খলিফা আল-মুসতাসিমের দূত ও দিল্লির সুলতান আলাউদ্দিন মাসুদের দূত।
পোপের প্রতিনিধি ক্যাথলিক রাজ্যসমূহে মঙ্গোল হামলার প্রতিবাদ করার পর গুয়ুক জানান যে তারা চেঙ্গিস খান ও ওগেদাই খানের যুগে মঙ্গোল প্রতিনিধিদের হত্যা করেছিল। গির্জা ও মঙ্গোলদের মধ্যকার সম্পর্ক নিয়ে তিনি পোপকে পাঠানো চিঠিতে লেখেন, "আপনাকে অবশ্যই স্বচ্ছ মন নিয়ে বলতে হবে: 'আমরা আপনার প্রজা হব; আমরা আপনাকে আমাদের সামর্থ্য প্রদান করব'। দায়িত্বপালন এবং আনুগত্য স্বীকারের জন্য আপনাকে অবশ্যই আপনাদের সব রাজাকে নিয়ে ব্যক্তিগতভাবে উপস্থিত হতে হবে। শুধুমাত্র তখনই আমরা আপনার আত্মসমর্পণ মেনে নেব। এবং যদি আপনি ঈশ্বরের আদেশ মেনে না নেন এবং আমাদের নির্দেশের বাইরে যান আমরা আপনাকে আমাদের শত্রু হিসেবে ধরে নেব।"
পূর্বে তুরগেন কর্তৃক নিযুক্ত প্রাদেশিক কর্মকর্তাদের মধ্যে আরগুন আঁকা ছাড়া বাকিদের অব্যাহতি দেয়া হয়। তিনি চাগাতাই খানাতের কারা হালাকুর বদলে ইয়েসু মংকেকে ক্ষমতায় বসান।এছাড়াও তিনি তার বাবার কর্মকর্তা মাহমুদ ইয়ালাভাচ, মাসুদ বেগ এবং চিনকাইওকে প্রদেশের পদে পুনর্বহাল করেন।
শাসনকাল (১২৪৬–১২৪৮)
গুয়ুক তার মায়ের বেশ কিছু অজনপ্রিয় ফরমান বাতিল করে দিয়েছিলেন। তিনি বাগদাদ ও ইসমাইলিদের উপর হামলার জন্য পদক্ষেপ নেন। এছাড়া চীনের সুং রাজবংশের বিরুদ্ধেও পদক্ষেপ নেয়া হয়। সেলজুক শাহজাদাদের মধ্যে ক্ষমতা নিয়ে প্রতিদ্বন্দ্বিতা ছিল। এসময় গুয়ুকের নির্দেশে রুকনউদ্দিন মসনদে বসেন। এই সিদ্ধান্ত বাস্তবায়নের জন্য ২,০০০ মঙ্গোল সৈনিক প্রেরণ করা হয়। গুয়ুক জর্জি‌য়াকে দুইভাগে বিভক্ত করে ডেভিড উলুকে ক্ষমতায় বসান। ১২৪৩ সালে সিলিসিয়ান আর্মেনিয়ার রাজা প্রথম হেতুয়াম মঙ্গোলদের সাথে সন্ধি করে তার ভাইকে মঙ্গোল দরবারে প্রেরণ করেন। ১২৪৭ সালে একটি চুক্তি অনুসারে সিলিসিয়ান আর্মেনিয়া মঙ্গোল সাম্রাজ্যের করদ রাজ্যে পরিণত হয়। গুয়ুজ খান আব্বাসীয় ও ইসমাইলিদের পূর্ণ আত্মসমর্পণ দাবি করেছিলেন।
তিনি সাম্রাজ্যব্যপী আদমশুমারির নির্দেশ দিয়েছিলেন। ১২৪৬ সালে তার ফরমান অনুসারে বিভিন্ন বস্তুর উপর ১/৩০-১/১০ অংশ কর আরোপ করা হয়। জর্জিয়া ও আর্মেনিয়ার পুরুষদের উপর মাথাপিছু ৬০ সিলভার ড্রাম কর ধার্য করা হয়। তার শাসনামলে উইঘুরদের এলাকা বৃদ্ধি পায়।
তিনি আমুকানকে কোরিয়ায় প্রেরণ করেন। ১২৪৭ সালে মঙ্গোলরা ইওম-জুর কাছে শিবির স্থাপন করে। রাজা গোজং তার রাজধানী কাংওয়া থেকে কাইসঙে স্থানান্তর করতে রাজি না হওয়ার পর আমুকানের বাহিনী ১২৫০ সাল পর্যন্ত কোরীয় উপদ্বীপে অভিযান চালায়।
বাতু খান গুয়ুকের নেতা নির্বাচিত হওয়াকে সমর্থন না করলেও তাকে মেনে নিয়েছিলেন। ১২৪৭ সালে তিনি ভ্লাদিমিরের আন্দ্রেই এবং আলেক্সান্ডার নেভস্কিকে তাদের বাবার মৃত্যুর পর কারাকোরামে প্রেরণ করেন। গুয়ুক খান আন্দ্রেইওকে ভ্লাদিমির-সুজদাইয়ের এবং আলেক্সান্ডারকে কিয়েভের শাসক নিযুক্ত করেন। ১২৪৮ সালে গুয়ুক তার সাথে সাক্ষাতের জন্য বাতু খানকে মঙ্গোলিয়ায় আসার নির্দেশ দেন। অনেকের কাছে একে বাতুকে গ্রেপ্তারের পদক্ষেপ বলে মনে হয়েছিল। নির্দেশ পাওয়ার পর বাতু খান একটি বড় আকারের বাহিনী নিয়ে অগ্রসর হন। গুয়ুকও পশ্চিমে যাত্রা করেন।
পথিমধ্যে গুয়ুক বর্তমান শিনজিয়াঙে মারা যান। তাকে বিষপ্রয়োগ করে হত্যা করা হয়েছে এমন মত রয়েছে। তবে কিছু আধুনিক ইতিহাসবিদদের মতে তিনি স্বাস্থ্যগত কারণে স্বাভাবিকভাবে মারা যান। এরপর তার স্ত্রী ওগুল কাইমিশ রাজপ্রতিভূ হিসেবে ক্ষমতা নিলেও গুয়ুক খানের সন্তানরা ক্ষমতাসীন হননি। ১২৫১ সালে মংকে খান তার উত্তরসূরি হন।
পরবর্তী সময়
গুয়ুক খান মঙ্গোলদেরকে ইউরোপীয়দের বিরুদ্ধে নিয়োজিত করতে চেয়েছিলেন। তবে তার মৃত্যুর পর মঙ্গোলরা দক্ষিণ চীনের সাথে প্রতিদ্বন্দ্বিতায় লিপ্ত হয়। কুবলাই খানের সরকারি নথিতে গুয়ুক খানকে দিনজং হিসেবে উল্লেখ করা হয়েছে।
সন্তান
গুয়ুক খানের সন্তানদের মধ্যে রয়েছেন খুজা, নাকু, খুখো প্রমুখ।
নবদ্বীপের শাক্তরাস
শাক্তরাস নবদ্বীপের প্রধান উৎসব। শরৎকালে শারদোৎসবের পরেই উৎসবের প্রস্তুতি শুরু হয় উৎসবের প্রস্তুতি এবং কার্তিকীপূর্ণিমায় নবদ্বীপের এই লোকায়ত উৎসব অনুষ্ঠিত হয়। শাক্তদেবীদের বিশাল মৃন্ময়ী মূর্তি নির্মাণ করে শক্তি আরাধনাই নবদ্বীপের রাসের প্রধান বৈশিষ্ট্য। প্রতিটি মূর্তিতে কারুকার্যময় নির্মাণশৈলী, বিচিত্র রূপকল্পনা, ধর্মীয় ব্যঞ্জনা, পণ্ডিতের গভীর উপলব্ধির সুস্থিত বহিঃপ্রকাশ, শিল্পীর নিখুঁত চিত্রায়ণ সম্মিলিত ভাবে অদ্বিতীয় উৎসবের রূপ দান করেছে।
কালীপূজা ও শাক্তরাসের প্রবর্তন
থাম্ব|[[কৃষ্ণানন্দ আগমবাগীশ প্রতিষ্ঠিত নবদ্বীপের আগমেশ্বরী মাতা]] রাস উৎসবের সূচনার আগেই নবদ্বীপে কয়েকটি কালীমূর্তি পূজার প্রচলন ঘটেছিল। শাক্ত ঐতিহ্য বিভিন্ন মতবাদ অনুসারে বঙ্গদেশ তন্ত্রসাধনার ঐতিহাসিক পীঠস্থান ছিল। ব্রাহ্মণ্য সংস্কৃতির দাপট বৃদ্ধি পাওয়ায় নিপীড়িত মানুষ তন্ত্রকে অত্যন্ত নিবিড়ভাবে আঁকড়ে ধরেছে। দ্বাদশ-ত্রয়োদশ শতক থেকেই সমগ্র বাংলায় তান্ত্রিক সাধনার সামগ্রিক বিকাশ ঘটতে থাকে। সেই সময় সিদ্ধ তন্ত্রসাধকেরা নিষ্ঠা সহকারে নিয়ম-নীতি মেনে দেবীর উপাসনা করতেন। ঐতিহ্য অনুসারে বাংলায় তখনও তেমনভাবে মূর্তিপূজার প্রচলন ঘটেনি। কথিত আছে, নবদ্বীপের বিশিষ্ট তন্ত্রসাধক কৃষ্ণানন্দ আগমবাগীশের (জন্ম ১৬০০ খ্রিস্টাব্দে ) তন্ত্রসার গ্রন্থ রচনার পর কালীপূজার প্রসার ঘটে। কিন্তু অষ্টাদশ শতাব্দীর মধ্যভাগে ১৭৬৮ খ্রিস্টাব্দে রচিত কালী সপর্যাবিধি গ্রন্থ থেকে জানা যায়, বাংলাদেশে তখনও তেমনভাবে কালীপূজার প্রসার ঘটেনি। জনশ্রুতি আছে, মহারাজা কৃষ্ণচন্দ্রের প্রত্যক্ষ পোষকতায় এদেশে ব্যাপকভাবে কালীপূজার প্রসারণ ঘটে। মহারাজ কৃষ্ণচন্দ্রের পোষকতায় নবদ্বীপ যখন গঙ্গা ভাঙনে বিপর্যস্ত তখন নবদ্বীপ সংলগ্ন ভাগীরথীর অপরপাড়ে অবস্থিত কুলিয়া পাহাড়পুরে অন্তত তিনটি শক্তিপূজার প্রচলন করেছিলেন।
পট পূর্ণিমা
উনবিংশ শতাব্দীর প্রারম্ভে রাজা গিরীশচন্দ্রের পোষকতায় প্রবর্তন হয় রাস উৎসবের। সূচনাপর্বে পুজো হতো পটে, নাম ছিল পট-পূর্ণিমা’। পরবর্তী পর্যায়ে মৃন্ময়ী মূর্তি নির্মাণ করে পূজো অনুষ্ঠিত হতো। এই সময় রাজা কৃষ্ণচন্দ্র ও ঈশ্বরচন্দ্রের আমলে প্রবর্তিত কালীমূর্তিগুলির পূজার কাল পরিবর্তিত হয়ে কার্তিকী পূর্ণিমায় হয়েছিল এবং রাস উৎসবকে প্রাচীনত্ব প্রদান করেছিল।
"সেকালের দারোগা কাহিনী" থেকে
নবদ্বীপের শাক্তরাস বিষয়ে প্রথম আলোকপাত করেছেন গিরিশচন্দ্র বসু। ইনি ১৮৫৩-১৮৬০ খ্রিস্টাব্দে নবদ্বীপ-শান্তিপুর ও কৃষ্ণনগরের দারোগা ছিলেন। তার রচিত “সেকালের দারোগা কাহিনী” (প্রকাশকাল ১৮৮৮ খ্রি.) থেকে তৎকালীন নবদ্বীপের ভৌগোলিক অবস্থান সহ সমাজ-সংস্কৃতিমূলক বিবিধ সংবাদ জানা যায়। নবদ্বীপের রাস সম্পর্কে তিনি লিখেছেন, রাসপর্বে শান্তিপুরে যেমন রঙ্গতামাসা এবং বহুলোকের সমাগম হয়, নবদ্বীপেও এই পূর্ণিমায় পটপূজা উপলক্ষে সেইরূপ সমারোহ হইয়া থাকে। নবদ্বীপের পটপূজা অতি প্রসিদ্ধ ব্যাপার। নামে পটপূজা কিন্তু বাস্তবিক ইহা নানাবিধ প্রতিমার পূজা। দশভূজা, বিন্ধ্যবাসিনী, কালী, জগদ্ধাত্রী, অন্নপূর্ণা প্রভৃতি দেবদেবীর মুর্তি গঠিত হয়। নদীয়া, বুইচপাড়া ও তেঘরির প্রায় প্রত্যেক পল্লীতেই এক একখানি করিয়া প্রতিমা হয়। প্রতিমাগুলি অত্যন্ত হালকা এমন কি ৫/৬ জন মজুরে তাহা স্কন্ধে করিয়া নাচাইতে পারে। পটপূজার বিসর্জনের দিন উপস্থিত হইল। যে সকল স্থানে বহু প্রতিমা হয়, তাহার সর্বত্রই বিসর্জনের দিবস কোনও এক নির্দিষ্ট স্থানে এবং দর্শকদিগের মনোরঞ্জনের নিমিত্ত সমুদয় প্রতিমা আনিয়া একত্রিত করা হয় এবং ইহাকে কৃষ্ণনগর অঞ্চলে প্রতিমার আড়ঙ্গ কহে। পটপূজার বেলা দ্বিতীয় প্রহরের সময় আরম্ভ হইয়া সন্ধ্যার অনেক পূর্ব্বেই শেষ হইয়া যায়।
গিরিশচন্দ্র বসুর বর্ণনায় নবদ্বীপের শাক্তরাস
গিরিশচন্দ্র বসুর বর্ণনায় উনবিংশ শতাব্দীর মধ্যভাগে নবদ্বীপের শাক্তরাস উৎসবের একটি স্বচ্ছ ধারণা পাওয়া যায়। বর্তমানে লুপ্ত পুরাণগঞ্জে বিন্ধ্যবাসিনী পূজিতা হতেন। এখানে রাধীকালুর ভিটেয় লছমনদাস শ্রীবাসঅঙ্গন প্রতিষ্ঠা করেছিলেন। তিনি তোতা রামদাস বাবাজির শিষ্য ছিলেন। ১৮৫৩-৬০ খ্রিষ্টাব্দে গিরিশচন্দ্র বসু পুরাণগঞ্জকে দেখেছিলেন নির্দিষ্ট স্থানে। পরে শ্রীবাসঅঙ্গন গঙ্গাগর্ভে নিমজ্জিত হওয়ায় পর ১৮৭১ খ্রিষ্টাব্দে পুনরায় বর্তমান স্থানে স্থাপন করা হয়। ১৮৬০-৭০ খ্রিষ্টাব্দের মধ্যে সংঘটিত প্রবল বন্যা বা ভূমিকম্পে পুরাণগঞ্জ ধ্বংস হয়েছিল। বিভিন্ন তথ্য থেকে জানা যায় ১৮৬৭ খ্রিষ্টাব্দে প্রবল বন্যা হয়েছিল। সম্ভবত এই বন্যাতেই পুরাণগঞ্জ গঙ্গাগর্ভে বিলীন হয়ে যায়। এরপর এখানকার অধিবাসীরা বর্তমান শ্রীবাসঅঙ্গন পাড়ায় উঠে আসেন। এরপর থেকে পুরাণগঞ্জের বিন্ধ্যবাসিনী শ্রীবাসঅঙ্গন পাড়ায় পূজিতা হতে থাকে। কিন্তু কয়েক বছরের মধ্যে গোষ্ঠীকোন্দলে এই পূজা ভাগ হয়ে যায়। একটি গোষ্ঠী প্রতিষ্ঠা করে রামসীতাপাড়ায় খড়েরগোলা বিন্ধ্যবাসিনী আর অপরটি যোগনাথতলায় গৌরাঙ্গিনী নামে প্রতিষ্ঠিত হয়। রাজপুরোহিত অসীমকুমার ভট্টাচার্যের মতানুশারে, গোলকীনাথ ন্যায়রত্ন এই দেবীর ধ্যানমন্ত্র রচনা করেছিলেন।
রাস প্রসঙ্গে কান্তিচন্দ্র রাঢ়ি
নবদ্বীপ গবেষক কান্তিচন্দ্র রাঢ়ি রাস প্রসঙ্গে অনেক তত্ত্বের অবতারণা করেছেন, নবদ্বীপ মহিমা বইয়ে লিখেছেন, বহুদিন হইতে নবদ্বীপে রাসপূর্ণিমার বারইয়ারী পূজা হইয়া থাকে। ঐ সময়ে আদ্যাশক্তি ভগবতী দেবীর নানামূর্তি পূজিত হইয়া থাকে এবং পূজার পরের দিবস ঐ প্রতিমাসমূহ মহারাজকে দেখাইবার নিমিত্ত পোড়া-মা তলায় সোৎসাহে আনীত হইত। মহারাজ ঐসব মুর্তির গঠন-নৈপুণ্য, চিত্রের বিচিত্রতা, সাজের পরিপাট্য ইত্যাদি পরীক্ষা করিতেন এবং যে শিল্পী যে বিষয়ে শ্রেষ্ঠ বলে বিবেচিত হইতেন, তিনি যথোচিত পারিতোষিক পাইতেন। এখানে উল্লিখিত মহারাজ যে গিরীশচন্দ্র তা আর বলার অপেক্ষা রাখে না। কারণ কৃষ্ণচন্দ্রের আমলে বারোয়ারি পূজার প্রচলন ছিল না। নদিয়ার রাজার শিল্পের কদর বুঝতেন অকুণ্ঠ চিত্তে সম্মান জানাতেন জগৎস্রষ্টাকে।
বৈষ্ণব রাসের উদ্ভব এবং শাক্ত রাসের সাথে সংঘাত
ষোড়শ শতাব্দীর প্রারম্ভে পূর্ববঙ্গ থেকে আগত মুষ্টিমেয় ভক্তিবাদীদের হাতে যখন বৈষ্ণবীয় ভক্তি আন্দোলন দানা বঁাধে তখন কৌলাচারী তন্ত্রসাধকদের সঙ্গে এদের শুরু হয় সংঘাত। প্রায় তিনশো বছর এই দুই সম্প্রদায়ের দ্বন্দ্ব ছিল অব্যাহত। নবদ্বীপের রাসেও পড়েছিল এর অনিবার্য প্রভাব। আজকের বাতাবরণ সম্পূর্ণ আলাদা, আজ কোনো কুটিল দ্বন্দ্ব আবিলতা নেই।
রাজা কৃষ্ণচন্দ্রের আমলে
রাজা কৃষ্ণচন্দ্রের (১৭২৮-১৭৮২ খ্রী) পৃষ্ঠপোষকতায় নবদ্বীপের শাক্ত রাসের প্রভূত উন্নতি হয়েছিল, সেই সময় রাজ পোষকতায় নানা পূজা হয় এবং রাজার নাম সংকল্প করা হত।
এলানিয়া কালী
শক্তি উপাসক ভৃগুরামের উত্তরপুরুষদের কাছে প্রাপ্ত তথ্য থেকে জানা যায় যে, ঢাকা নিবাসী ভৃগুরাম ১৭২৮ খ্রিস্টাব্দে নবদ্বীপে এসে ভাগীরথীর তীরে মহাশ্মশানে পঞ্চমুণ্ডির আসন স্থাপন করে শক্তি আরাধনায় ব্রতী হন, এই কালীর নাম এলানিয়াকালী। কথিত আছে, প্রখ্যাত পণ্ডিত শঙ্কর তর্কবাগীশ (জন্ম, আনুমানিক ১৭১৭ খ্রি.) যখন রাজসভার সভাপণ্ডিত তখন এলানিয়া কালী পূজার প্রবর্তন হয়েছিল। এটিকেই নবদ্বীপ রাস পূর্ণিমা শাক্ত মূর্তি হিসাবে ধরা হয়। এই প্রতিমা পঞ্চমুন্ডি আসনে বিরাজমান। এটি সর্বপ্রথম পূজা হিসাবে ধরা হয়ে থাকে।
বড় শ্যামা
মহারাজ কৃষ্ণচন্দ্র ভৃগুরামকে ১২০০ বিঘা জমি দান করেন। ভৃগুরামের তিন পুত্র এখানে বসতি স্থাপন করলে এই অঞ্চলের নাম হয় তেঘরি। ভৃগুরামের জ্যেষ্ঠ পুত্র গদাধর তেঘরিপাড়ায় বড়শ্যামা মাতার পূজা প্রতিষ্ঠা করেন।
চারিচারাপাড়ায় ভদ্রকালী
এই সময়ে চারিচারপাড়ায় ভদ্রকালী পূজার সূচনা হয় মহারাজ কৃষ্ণচন্দ্রের প্রত্যক্ষ অনুপ্রেরণায়। শোনা যায়, সেকালে রাজবাড়ি থেকে পূজা আসত, মহারাজের নামে সংকল্প হতো।
অন্যান্য
কুলিয়া তখন নদী ভাঙনে পড়েনি, ফলে পূজা প্রতিষ্ঠার ক্ষেত্রে কোনও প্রতিবন্ধকতা দেখা দেয়নি। কুলিয়া গ্রামে এই তিনটি শক্তিপূজার প্রতিষ্ঠার ক্ষেত্রে মহারাজা কৃষ্ণচন্দ্রের সক্রিয় ভূমিকা ছিল। তিনি এলানিয়াকালীর পূজা প্রাঙ্গণে একটি মন্দির নির্মাণ করেছিলেন এবং এখানে অলোকনাথ শিবের প্রতিষ্ঠা করেছিলেন। কৃষ্ণচন্দ্রের পৌত্র ঈশ্বরচন্দ্রও ছিলেন কৌলাচারী। তিনিও হাজার হাজার মণি নৈবেদ্য, বস্তু-খণ্ড এবং নানা উপাচারে কালী আরাধনায় ব্রতী থাকতেন। তাঁর আমলে (১৭৮৮– ১৮০২ খ্রি.) প্রথম নবদ্বীপের মূল ভূখণ্ডে রাজাদের পোষকতায় শক্তি পূজার প্রচলন ঘটে। অন্তত তিনটি শক্তিপূজা প্রচলনের ক্ষেত্রে তিনি প্রত্যক্ষ ভূমিকা গ্রহণ করেছিলেন। এর মধ্যে আগমেশ্বরী পাড়ার মহিষাসুরমর্দিনী, হরিসভাপড়ার ভদ্রকালী এবং ব্যাঁদড়াপাড়ার নৃত্যকালী (কুলিয়া-পাহাড়পুরে)। মহিষাসুরমর্দিনী পূজা প্রতিষ্ঠার সঙ্গে যুক্ত ছিলেন রাজপুরোহিত লক্ষ্মীকান্ত ন্যায়ভূষণ। সূচনা পর্বে এই শক্তিপূজাগুলি অনুষ্ঠিত হত অমাবস্যা তিথিতে। কারণ ভৃগুরামের মতো শক্তিসাধক এবং লক্ষ্মীকান্ত ন্যায়ভূষণের মতো খ্যাতিমান পণ্ডিত যখন দেবীপূজার প্রতিষ্ঠা করেছিলেন তখন তা শাক্ত-ঐতিহ্য মেনেই করেছিলেন। সূচনা পর্বে এই দেবীপূজাগুলি রাস-ঐতিহ্যের সঙ্গে যুক্ত হয়নি, কারণ তখনও নবদ্বীপে বৈষ্ণবীয় উৎসব অনুষ্ঠানের প্রচলন ঘটেনি।
রাজা গিরীশচন্দ্র আমলে
নদিয়ারাজ গিরীশচন্দ্র (১৮০২-৪২ খ্রি.) ছিলেন কৃষ্ণচন্দ্রের প্রকৃত উত্তরসূরি। রাজা কৃষ্ণচন্দ্র রায় বাংলার মাটিতে তন্ত্রাচারের যে বীজ বপন করেছিলেন, গিরীশচন্দ্রের উপযুক্ত পরিচর্যা ও জলসিঞ্চনে তা হয়ে উঠেছিল মহীরূহ। গিরীশচন্দ্র ছিলেন নিষ্ঠাবান তন্ত্রসাধক ও পরধর্মসহিষ্ণু। বৈষ্ণব-ঐতিহ্য অনুসারে তীর আমলেই নবদ্বীপে গড়ে উঠেছিল বৈষ্ণবীয় মন্দির এবং সূচনা হয়েছিল উৎসব, অনুষ্ঠান ও চৈতন্যচর্চার। তার আমলেই প্রচুর অর্থব্যয়ে হটহটিকা বাসন্তীপূজা অনুষ্ঠিত হয়েছিল প্রকাণ্ড মূর্তি নির্মাণ করে। শান্তিপুর সন্নিহিত সূত্রাগড়ে জগদ্ধাত্রী পূজার প্রচলন র্তারই কীর্তি। নবদ্বীপের রথযাত্রা ও দোলযাত্রায় তিনি প্রচুর অর্থ ব্যয় করতেন। ব্যাদড়বংশের আদি পুরুষ রাজারাম পূর্ববঙ্গ থেকে নবদ্বীপে এসেছিলেন মহারাজ কৃষ্ণচন্দ্রের আমলে। বর্তমানে (২০০৫ খ্রিঃ অনুযায়ী) এই বংশের নবম পুরুষ আসীন। হিসাব অনুযায়ী ২৫×৯ = ২২৫ বছর আগে অর্থাৎ (২০০৫-২২৫) = ১৭৮০ খ্রিস্টাব্দের কাছাকাছি সময়ে তিনি নবদ্বীপে এসেছিলেন, এই তথ্যানুযায়ী ব্যাদাড়াপাড়ার শবশিবার প্রতিষ্ঠাকালও কৃষ্ণচন্দ্রের উত্তরকালে। কারণ রাজারাম নবদ্বীপে এসে প্রথমে ঘর গোছানোর কাজে মনোনিবেশ করেছিলেন; বাসস্থান নির্মাণ, অন্নের সংস্থান প্রভৃতি বিষয়ে যথাযথ ব্যবস্থা গ্রহণের পর তবেই তিনি শক্তিপূজা প্রবর্তনে উদ্যোগী হয়েছিলেন। ক্ষেত্র সমীক্ষা করে জানা যায় যে, ব্যাদাঁড়াবিংশের আদিপুরুষ রাজারাম কর্তৃক শব্বশিবার পূজা প্রতিষ্ঠা হয়েছিল গিরীশচন্দ্রের আমলে। মূর্তির অভিনব রূপ কল্পনায় সাংখ্যের ত্রিগুণাত্মিক প্রকৃতিতত্ত্ব এবং তন্ত্রের বিপরীতরতাতুরা তত্ত্বের মিশ্রণ ঘটেছে এখানে। শবশিবা ছাড়াও তারই আমলে যেসব রাস প্রতিমা পুজোর সূচনা ঘটেছিল নবদ্বীপে, তার মধ্যে অন্যতম হলো—নন্দীপাড়ার মহিষাসুরমর্দিনী, পুরাণগঞ্জ ও বুড়োশিবতলার বিন্ধ্যবাসিনী, মহাপ্রভুপাড়ার গোঁসাইগঙ্গা, দণ্ডপাণিতলার মুক্তকেশী, আমপুলিয়াপাড়ার শবশিবা, রামসীতাপাড়ার কৃষ্ণমাতা ইত্যাদি। আমপুলিয়াপাড়ার শবশিবা ছিলেন মহামহােপাধ্যায় শিতিকণ্ঠ বাচস্পতির ইষ্টদেবী। পুরাণগঞ্জ গঙ্গাগর্ভে নিমজ্জিত হওয়ার পর এখানকার বিন্ধ্যবাসিনী উঠে আসে শ্রীবাস অঙ্গনে।
পাটা পূজা
নবদ্বীপের রাস উৎসবের সূচনা হয়ে যায় পাটা পুজোর মাধ্যমে। পাটা হলো শাল কাঠের তৈরী একটি কাঠামো, এর উপরেই মূল ঠাকুরের কাঠামো তৈরী করা হয়। দেবী পূজার মতো পাটা পূজাও মহা সমারোহে উদ্‌যাপন করা হয় বিজয়া দশমী, কোজাগরী লক্ষ্মী পূজা এবং কালী পুজোর দিন এই পাটা পুজো হয়। ওই দিন মহা ধুমধাম সহকারে এই পাটা পূজা করা হয়। এরপরই ঠাকুর তৈরির কাজ শুরু করা হয়। সাধারণত সারা বাংলায় লক্ষ্মী পুজোর দিন বেশি আওয়াজ না করার রীতি আছে তবে নবদ্বীপে পাটা পুজোর সময় (লক্ষ্মী পুজোর দিন) বাজি, শব্দ বাজি ফাটানো হয়।
মৃৎশিল্প ও নবদ্বীপ রাস
সূচনাপর্বে রাস উৎসব 'পট' পূজার মাধ্যমে হতো। সেই সময় মৃৎশিল্পীরা নবদ্বীপে ছিলেন না। কথিত আছে, মহারাজা কৃষ্ণচন্দ্রের আমন্ত্রণে মৃৎশিল্পীরা নাটোর থেকে নবদ্বীপে আসেন। মোহিত রায় জানিয়েছেন, "কৃষ্ণনগরের মৃৎশিল্পীরা ইংরেজ রাজপুরুষদের পোষকতায় বিকাশ লাভ করেছিল।" পটপূজার সময় অতিক্রমণের পর ক্রমে মৃন্ময়ী মূর্তিপূজোর প্রচলন হয়। তখন লোকমুখে রাস উৎসব ‘রাসকালী” পূজা নামে পরিচিত ছিল। তারপর থেকে বিশাল বিশাল মূর্তি নির্মাণে নবদ্বীপের শিল্পীদের অসাধারণ দক্ষতা কিংবদন্তিতে পরিণত হয়েছে। অনেক জায়গাতেই বিশাল মূর্তি হয় কিন্তু নবদ্বীপের রাসের মূর্তি বিশালত্বের মধ্যেও প্রতিটি অঙ্গের আনুপাতিক মাপ বজায় রাখা হয়। "নবদ্বীপের মূর্তির বিশালত্বের মধ্যেও প্রতিটি অংশের সুষমা অক্ষুণ্ণ রাখা, বিভিন্ন দেবতার শাস্ত্রীয় কল্পনাকে মাটির সাহায্যে বাস্তবে রূপায়িত করা বিশ্বের যে কোন দেশের পক্ষে যুগপৎ বিস্ময় ও গৌরবের বস্তু" - কার্টুনিষ্ট চণ্ডী লাহিড়ি নবদ্বীপ-কৃষ্ণনগরের মৃৎশিল্পীদের নির্মাণশৈলীর প্রশংসায় দেশ-বিদেশে সমান প্রচারিত। নবদ্বীপের শিল্পীরা বিশালাকার মূর্তি নির্মাণে স্বকীয়তার স্বাক্ষর রেখেছেন। নবদ্বীপের মৃৎশিল্পীদের সম্পর্কে ড. সুধীর চক্রবর্তী লিখেছেন, অতিবড় মূর্তির অবয়ব গঠনে মৃৎশিল্পীর দক্ষতা প্রশ্নাতীত। ভারসাম্য ও বিন্যাস একেবারে নিখুঁত জ্যামিতিক। কৃষ্ণনগরের মৃৎশিল্পীরা ছোটাে পুতুলে দক্ষ কিন্তু এতবড় মূর্তি গড়তে পারবে না। চন্দননগরের মৃৎশিল্পীরা বিশাল জগদ্ধাত্রী গড়তে পারেন। কিন্তু তার সুষমা কম। সবটাই ঢেকে যায় শোলার সাজের আড়ম্বরে। নবদ্বীপের সবকটি মৃৎমুর্তি সুসম, সুগঠিত ও লাবণ্যময়। এ গঠনে ধরা আছে বহুদিনের রক্তগত জাতিবিদ্যার অহংকার। নবদ্বীপের খ্যাতিমান মৃৎশিল্পীরা হলেন – সন্দু পাল, ফন্তে পাল, বেঁটে পাল, পাল, নানু পাল, বিজন পাল, জগদীশ বিশ্বাস, রমেন পাল (জুনিয়র), প্রদীপ৷ দাস, নাড়গোপাল দাস, অচিন পাল, ললিত পাল, কান্তি পাল, শিবু, পাল, কাশীনাথ পাল, হাজারী পাল, বলাই পাল, কালী পাল, ধর্ম পাল, প্রশান্ত পাল, গৌরাঙ্গ পাল, দেবাশিস পাল ,গৌতম সাহা প্রমুখ। পাথরের মূর্তি নির্মাণে খ্যাতি অর্জন করেছিলেন রমেন পাল (১৯২৬-৯২ খ্রি.)।
প্রতিমা ও চালচিত্র
নবদ্বীপ রাসে শতাধিক বছরের প্রাচীন যে সকল শাক্ত দেবী পূজিত হয়, সেই সকল প্রতিমার উল্লেখযোগ্য বৈশিষ্ট্য হল চালচিত্রের প্রয়োগ। গৌরাঙ্গিনী মাতা, মহিষমর্দিনী, ভদ্রকালী, নৃত্যকালী, শবশিবা মাতা, দেবী গোষ্ঠমাতা, রণকালী মাতা প্রভৃতি প্রতিমাগুলিতে চালচিত্রের ধারাবাহিকতা লক্ষ্য করা যায়। প্রতিমায় চালচিত্রের প্রয়োগ নবদ্বীপ রাসযাত্রার প্রাচীনত্বকে তুলে ধরে। বিখ্যাত লোকসংস্কৃতি বিশেষজ্ঞ সুধীর চক্রবর্তী তার সুধীর চক্রবর্তী রচনাবলী, ১ খণ্ড পুস্তকে নবদ্বীপ চারিচারাবাজারের ভদ্রকালী মাতার চিত্রসহ চালচিত্রের বর্ণনা দিয়েছেন।
রামপদ জামাতিয়া
রামপদ জামাতিয়া (জন্ম ১৩ ফেব্রুয়ারি ১৯৫৭) ত্রিপুরার একজন ভারতীয় রাজনীতিবিদ। তিনি পূর্বে মানিক সাহার মন্ত্রকের অধীনে ত্রিপুরা সরকারের আদিবাসী কল্যাণ (টিআরপি এবং পিটিজি ব্যতীত) এবং শিল্প ও বাণিজ্য (তাঁত, হস্তশিল্প এবং রেশম চাষ) মন্ত্রী হিসাবে দায়িত্ব পালন করেছিলেন।     তিনি ২০১৮ সালে সিপিআই(এম) প্রার্থী নরেশ জামাতিয়াকে ২,৮৩৩ ভোটের ব্যবধানে পরাজিত করে বাগমা বিধানসভা কেন্দ্র থেকে বিধায়ক হন।
জামাই ষষ্ঠী (চলচ্চিত্র)
জামাই ষষ্ঠী হল পশ্চিমবঙ্গের চলচ্চিত্র জগতে ১৯৩১ খ্রিস্টাব্দে অমর চৌধুরী পরিচালিত, মদন থিয়েটার কোম্পানির প্রযোজনায় সৃষ্ট প্রথম স্বল্পদৈর্ঘ্য সবাক চলচ্চিত্র। এটি পশ্চিমবঙ্গ তথা বাংলার চলচ্চিত্র জগতের একটি যুগান্তকারী সৃষ্টি। ১৯৩১ খ্রিস্টাব্দের ১১ এপ্রিল এটি কলকাতার ক্রাউন সিনেমা হলে প্রথম ছায়াছবির পর্দায় আসে।
বৈদ্যুতিক ক্ষমতা গুণমান
বৈদ্যুতিক ক্ষমতা গুণমান একটি ডিগ্রি যেখানে ভোল্টেজ, ফ্রিকোয়েন্সি এবং একটি তরঙ্গ সাপলাই সিস্টেমের তরঙ্গরূপ প্রতিষ্ঠিত নির্দিষ্টকরণের সাথে মানিয়ে যায়। ভাল শক্তি মান একটি স্থির সরবরাহের ভোল্টেজ হিসাবে সংজ্ঞায়িত করা যেতে পারে যা নির্ধারিত সীমার মধ্যে থাকে, রেটযুক্ত মানের নিকটে স্থির এসি ফ্রিকোয়েন্সি এবং মসৃণ ভোল্টেজ কার্ভ ওয়েভফর্ম (একটি সাইন ওয়েভের মতো) সাধারণভাবে, বৈদ্যুতিক আউটলেট থেকে যা আসে এবং এর মধ্যে প্লাগ করা লোডের মধ্যে সামঞ্জস্যতা  হিসাবে পাওয়ার গুণমানটি বিবেচনা করা কার্যকর। শব্দটি বৈদ্যুতিক বিদ্যুৎ যা বৈদ্যুতিক লোড এবং সঠিকভাবে কাজ করার লোডের ক্ষমতা চালিত করে তা বর্ণনা করতে ব্যবহৃত হয়। যথাযথ শক্তি ব্যতীত বৈদ্যুতিক যন্ত্র (বা লোড) অসম্পূর্ণ হতে পারে, অকালে ব্যর্থ হতে পারে বা একেবারে চালনা করতে পারে না। এমন অনেকগুলি উপায় রয়েছে যার মাধ্যমে বৈদ্যুতিক শক্তি নিম্ন মানের হতে পারে এবং এই জাতীয় মানের পাওয়ারের আরও অনেক কারণ আছে।
বৈদ্যুতিক শক্তি শিল্প বিদ্যুৎ উৎপাদন ( AC শক্তি ), বৈদ্যুতিক ক্ষমতা ট্রান্সমিশন এবং পরিণামে বৈদ্যুতিক ক্ষমতা বিতরণ থেকে শুরু করে শেষ ব্যবহারকারির বিদ্যুতের মিটার পর্যন্ত অবস্থিত। বিদ্যুতটি তারপরে লোড না পৌঁছানো পর্যন্ত শেষ ব্যবহারকারীটির তারের সিস্টেমের মধ্য দিয়ে চলে। আবহাওয়া, প্রজন্ম, চাহিদা এবং অন্যান্য কারণগুলির পরিবর্তনের সাথে বৈদ্যুতিক শক্তি উৎপাদন বিন্দু থেকে ভোগের বিন্দুতে বৈদ্যুতিক শক্তি স্থানান্তরিত করার জটিলতা সরবরাহের মানের সাথে আপোস হওয়ার অনেক সুযোগ প্রদান করে।
যদিও "বিদ্যুতের গুণমান" অনেকের কাছে একটি সুবিধাজনক শব্দ, তবে এটি বিদ্যুৎ বা বৈদ্যুতিন কারেন্ট নয়,বরং ভোল্টেজের গুণমান যা প্রকৃতপক্ষে এই শব্দটি দ্বারা বর্ণিত। ক্ষমতা হ'ল শক্তির প্রবাহ এবং লোডের দ্বারা দাবি বিদ্যুৎ  এখন পরিমাণে নিয়ন্ত্রণহীন। থাম্ব|কিছু বড় বৈদ্যুতিক গ্রিডের ফ্রিকোয়েন্সি স্থায়িত্ব
ভূমিকা
পাওয়ার গুণমানকে একটি সামঞ্জস্যতা সমস্যা হিসাবে ভাবা প্রায়শই দরকারী: গ্রিডের সাথে সংযুক্ত সরঞ্জামগুলি কি গ্রিডের ইভেন্টগুলির সাথে সামঞ্জস্যপূর্ণ এবং ইভেন্টগুলি সহ গ্রিডের দ্বারা সরবরাহ করা বিদ্যুৎ সংযুক্ত সরঞ্জামের সাথে সামঞ্জস্যপূর্ণ? সামঞ্জস্যতা সমস্যার সর্বদা কমপক্ষে দুটি সমাধান থাকে: এক্ষেত্রে হয় শক্তি সাফ করা, বা সরঞ্জামকে আরও শক্ত করা।
ভোল্টেজের বৈকল্পিকগুলিতে ডেটা-প্রসেসিং সরঞ্জামের সহনশীলতা প্রায়শই সিবিইএমএ কার্ভ দ্বারা চিহ্নিত করা হয়, যা ভোল্টেজের পরিবর্তনের সময়কাল এবং প্রবণতা দেয় যা সহ্য করা যায়। কিছুই না|থাম্ব| সিবিইএমএ কার্ভ মূলত, এসি ভোল্টেজ একটি ইউটিলিটি দ্বারা সরবরাহ করা হয় যা সাইনুসয়ডাল, যার বিস্তৃতি এবং ফ্রিকোয়েন্সি জাতীয় মানদণ্ড কর্তৃক প্রদত্ত (ক্ষেত্রে থাকার পাইপের সাথে একটি সহ বা সিস্টেমে প্রয়োজনীয় বৈশিষ্ট্যের) (সরাসরি পাইপের সাথে সংযুক্ত না একটি ক্ষমতা ফিড ক্ষেত্রে) ইম্পিডেন্স শুন্য সমস্ত ফ্রিকোয়েন্সি তে ।
ক্ষমতা গুণময়ানের বিচ্যুতি
কোনও বাস্তব জীবনের ক্ষমতা উৎস আদর্শ নয় এবং সাধারণত কমপক্ষে নিম্নলিখিত পদ্ধতিগুলিতে বিচ্যুত হতে পারে:
ওয়েভফর্ম
এই বিদ্যুৎ মানের প্রতিটি সমস্যার আলাদা কারণ রয়েছে। কিছু সমস্যা হয় অবকাঠামোগত ফলাফল এর কারনে। উদাহরণস্বরূপ, নেটওয়ার্কের ত্রুটিটি এমন কোনও ডোবনের কারণ হতে পারে যা কিছু গ্রাহককে প্রভাবিত করবে; ত্রুটির মাত্রা যত বেশি হবে তত বেশি ক্ষতিগ্রস্থ হবে। এক গ্রাহকের সাইটে কোনও সমস্যার কারণে ক্ষণস্থায়ী হতে পারে যা একই সাবসিস্টেমের সমস্ত গ্রাহককে প্রভাবিত করে। সুরেলাগুলির মতো সমস্যাগুলি গ্রাহকের নিজস্ব ইনস্টলেশনের মধ্যে দেখা দেয় এবং এটি নেটওয়ার্কে প্রচার করতে পারে এবং অন্যান্য গ্রাহকদের ক্ষতি করতে পারে। ভাল নকশা অনুশীলন এবং ভাল প্রমাণিত হ্রাস সরঞ্জামের সংমিশ্রণ দ্বারা সুরেলা সমস্যাগুলি মোকাবেলা করা যেতে পারে।
পাওয়ার কন্ডিশনিং
পাওয়ার কন্ডিশনিং তার গুনমান উন্নত করার জন্য শক্তির পরিবর্তন করছে।
লাইনে একটি ক্ষণস্থায়ী (অস্থায়ী) শর্ত থাকলে, মূল শক্তি বন্ধ করতে একটি নিরবচ্ছিন্ন বিদ্যুৎ সরবরাহ ব্যবহার করা যেতে পারে। তবে, সস্তা ইউপিএস ইউনিটগুলি স্ব-মানের শক্তি তৈরি করে, যা সা
ইন ওয়েভের উপরে উচ্চ-ফ্রিকোয়েন্সি এবং নিম্ন-প্রশস্ততা বর্গ তরঙ্গ চাপিয়ে দেওয়ার মতো। উচ্চমানের ইউপিএস ইউনিটগুলি একটি দ্বিগুণ রূপান্তর টোপোলজি ব্যবহার করে যা আগত এসি পাওয়ারকে ডিসিতে বিভক্ত করে, ব্যাটারিগুলি চার্জ করে, তারপরে একটি এসি সাইন ওয়েভ পুনরায় উৎপাদন করে। এই পুনর্নির্মিত সাইন ওয়েভটি মূল এসি পাওয়ার ফিডের চেয়ে বেশি মানের।
একটি ডায়নামিক ভোল্টেজ নিয়ন্ত্রক (ডিভিআর) এবং স্ট্যাটিক সিঙ্ক্রোনাস সিরিজ ক্ষতিপূরণকারী বা (এসএসএসসি) সিরিজের ভোল্টেজ ড্রপ ক্ষতিপূরণের জন্য ব্যবহার করা হয়।
একটি বর্ধক রক্ষক বা সাধারণ ক্যাপাসিটার বা ভেরিস্টার বেশিরভাগ ওভারভোল্টেজ অবস্থার বিরুদ্ধে সুরক্ষা দিতে পারে, যখন একটি বিদ্যুত্ গ্রেপ্তারকারী মারাত্মক স্পাইক থেকে রক্ষা করে।
বৈদ্যুতিন ফিল্টারগুলি সুরেলা সরিয়ে ফেলতে পারে।
স্মার্ট গ্রিড এবং ক্ষমতা গুণমান
আধুনিক সিস্টেমগুলি বিদ্যুতের মান নিরীক্ষণের জন্য তাদের (দেশব্যাপী) নেটওয়ার্ক জুড়ে বিতরণ করা ফেজর পরিমাপ ইউনিট (পিএমইউ) নামে সেন্সর ব্যবহার করে এবং কিছু ক্ষেত্রে তাদের কাছে স্বয়ংক্রিয়ভাবে প্রতিক্রিয়া জানায়। এই নেটওয়ার্কগুলি ওয়াইড এরিয়া মনিটরিং সিস্টেম (ডাব্লুএএমএএম) নামেও পরিচিত। নেটওয়ার্কে দ্রুত সংবেদনশীলতা এবং অ্যানোমালিজমের স্বয়ংক্রিয় নিরাময়ের বৈশিষ্ট্যযুক্ত স্মার্ট গ্রিডগুলি ব্যবহার করে উচ্চমানের বিদ্যুৎ এবং কম ডাউনটাইম প্রতিশ্রুতি দেওয়া হয় এবং একই সাথে বিরতিহীন বিদ্যুৎ উৎস এবং বিতরণকারী জেনারেশন থেকে শক্তি প্রদান করা হয়, যা যদি চেক না করা থাকে তবে বিদ্যুতের গুণমানটি হ্রাস পাবে ।
পাওয়ার মানের সংক্ষেপণ অ্যালগোরিদম
একটি পাওয়ার মানের সংক্ষেপণ অ্যালগরিদম হ'ল শক্তি মানের বিশ্লেষণে ব্যবহৃত একটি অ্যালগরিদম। উচ্চমানের বৈদ্যুতিক বিদ্যুৎ পরিষেবা সরবরাহ করতে বৈদ্যুতিক বিদ্যুৎ নেটওয়ার্কের পাশাপাশি বিভিন্ন স্থানে বিদ্যুৎ গুণমান (পিকিউ) হিসাবে অভিহিত বৈদ্যুতিক সংকেতের গুণমান পর্যবেক্ষণ করা জরুরি। বৈদ্যুতিক ইউটিলিটিগুলি সতর্কতার সাথে বিভিন্ন নেটওয়ার্ক স্থানে তরঙ্গরূপগুলি এবং স্রোতগুলিকে নিয়মিত পর্যবেক্ষণ করে, কোনও অপ্রত্যাশিত ইভেন্ট যেমন বিদ্যুৎ বিভ্রাট এবং ব্ল্যাকআউটগুলি কী ঘটবে তা বুঝতে। পরিবেশ এবং জননিরাপত্তা ঝুঁকিতে রয়েছে এমন জায়গাগুলিতে এটি বিশেষত সমালোচনামূলক (যেমন হাসপাতাল, নিকাশী শোধনাগার, খনিগুলি ইত্যাদি প্রতিষ্ঠান) )।